text: स्वीडन, प्रति व्यक्ति सकल घरेलू उत्पाद के मामले में दुनिया का सातवां सबसे अमीर देश है, और इसके नागरिक उच्च जीवन स्तर अनुभव करते है। स्वीडन की एक निर्यात उन्मुख मिश्रित अर्थव्यवस्था है। प्राप्त संसाधन में लकड़ी, जल विद्युत और लौह अयस्क प्रमुख है। स्वीडन का इंजीनियरिंग क्षेत्र में उत्पादन और निर्यात का 50% हिस्सा है, जबकि दूरसंचार, मोटर वाहन उद्योग और दवा उद्योग भी महत्वपूर्ण क्षेत्र हैं। स्वीडन दुनिया का नौवां सबसे बड़ा हथियार निर्यातक देश है। कृषि, सकल घरेलू उत्पाद और रोजगार का 2% हिस्सा है।